Αίτηση – Υπεύθυνη Δήλωση για την έκδοση άδειας ίδρυσης παιδικής εξοχής-κατασκήνωσης
Στην Αίτηση - Υπεύθυνη Δήλωση για την έκδοση άδειας ίδρυσης Παιδικής Εξοχής-Κατασκήνωσης, θα αναφέρονται: *α) Η επωνυμία ή τίτλος της κατασκήνωσης και τα στοιχεία του προσώπου που ζητεί την άδεια. *β) Η ακριβής θέση που θα εγκατασταθεί η κατασκήνωση, το υψόμετρο, η έκταση, το ποσοστό και το είδος της φυτείας (πεύκα, δένδρα, θάμνοι κ.λπ.) ο τρόπος ύδρευσης του χώρου, η μορφολογία της επιφάνειας του χώρου (κλίση εδάφους, λόφοι κ.λπ.). *γ) Η προβλεπόμενη δυναμικότητα σε άτομα που θα εξυπηρετηθούν κατά κατασκηνωτική περίοδο και οι κατηγορίες κατασκηνωτών που θα φιλοξενεί
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Ύπαρξη εδαφικού χώρου κατάλληλου για την εγκατάσταση κατασκήνωσης. Κατάλληλος εδαφικός χώρος είναι εκείνος: α. Που βρίσκεται σε απόσταση 1.000 τουλάχιστον μέτρων από το όριο εγκεκριμένου σχεδίου πόλεως ή εγκεκριμένο οικισμό. Για οικισμούς κάτω των 2.000 κατοίκων, που βρίσκεται σε ελάχιστη απόσταση 500 μέτρων από τα όρια οικισμού, εφόσον η χρήση της κατασκήνωσης, είναι συμβατή με το χωροταξικό - Πολεοδομικό σχεδιασμό της περιοχής (Ζ.Ο.Ε., Γ.Π.Σ., ΣΧΟΟΑΠ κ.λπ.), ή ελλείψει αυτού με τις γενικότερες κατευθύνσεις χωροταξικού σχεδιασμού σε επίπεδο Νομού ή Περιφέρειας. β. Που έχει επιφάνεια τουλάχιστον δέκα (10) στρεμμάτων. Ο αριθμός των κατασκηνωτών να μην υπερβαίνει τους δεκαπέντε (15) ανά στρέμμα. Στις κατασκηνώσεις μπορούν να φιλοξενούνται κατασκηνωτές και πέρα από τη δυναμικότητα της μέχρι ποσοστό 20% επ αυτής. γ. Που είναι κατάλληλος από άποψη κλιματολογικών συνθηκών και φυσικών στοιχείων για τη διαμονή ατόμων κατά το καλοκαίρι υπό υγιεινές συνθήκες για ανάπαυση και αναψυχή. δ. Που βρίσκεται μακριά από βιομηχανικές ζώνες και ανθυγιεινές εστίες επιχειρήσεις μόνιμου σταυλισμού (πίνακας 1 και 2 Ν. 4056/2012) και είναι απαλλαγμένος από θόρυβο και κάθε άλλου είδους ενόχληση. ε. Που έχει έδαφος ξερό και αν είναι δυνατόν πορώδες για την απορρόφηση των όμβριων υδάτων και δεν βρίσκεται κοντά σε ρυάκια ή νερά που λιμνάζουν. στ. Που έχει τη δυνατότητα παροχής υγιεινού και σε επαρκή ποσότητα νερού ή με δυνατότητα σύνδεσης σε δημοτικό ή κοινοτικό υδροδοτικό δίκτυο ή από κατάλληλα αδειοδοτημένη και ελεγχόμενη γεώτρηση, ηλεκτροδότηση, τηλεφωνική σύνδεση και αποχέτευση. ζ. Που είναι κατάλληλα αδειοδοτημένος από όλους τους αρμόδιους φορείς μετά από εκπόνηση των απαιτούμενων μελετών, με προεξάρχουσες την εκπόνηση και έγκριση της Μελέτης Περιβαλλοντικών Επιπτώσεων (Μ.Π.Ε.), καθώς και την εκπόνηση και έγκριση των μελετών ασφαλούς διαβίωσης και παραμονής εργαζομένων, φιλοξενουμένων και επισκεπτών, στους χώρους της κατασκήνωσης. Αυθαίρετοι κατασκηνωτικοί χώροι, κατασκευές και εγκαταστάσεις (π.χ. ιστοί φωτισμού, ηλεκτρικές εγκαταστάσεις κ.λπ.), δεν δύναται να αδειοδοτηθούν και να λειτουργήσουν, αν πριν από την υποβολή της αιτήσεώς τους, οι ενδιαφερόμενοι δεν έχουν προβεί με ευθύνη και φροντίδα τους στην οριστική τακτοποίηση τους, σύμφωνα με τις κείμενες διατάξεις.
Ύπαρξη πυροσβεστικών μέσων και υλικών σύμφωνα με τις διατάξεις της Πυροσβεστικής Υπηρεσίας.
Τήρηση προϋποθέσεων αναφορικά με τις υποχρεωτικές / προαιρετικές εγκαταστάσεις, σύμφωνα με την παράγραφο 4 του άρθρου 3 «Προϋποθέσεις χορήγησης άδειας ίδρυσης» της ΚΥΑ Αριθ. Δ22/οικ. 37641/1450 (ΦΕΚ 2712/Β/2016), σημείο Α. Υποχρεωτικές Εγκαταστάσεις και σημείο Β. Προαιρετικές Εγκαταστάσεις.
Ο ενδιαφερόμενος πρέπει να είναι ασφαλιστικά ενήμερος.
Ο ενδιαφερόμενος πρέπει να είναι φορολογικά ενήμερος.
Όλα τα μέλη της διοίκησης ή ο νόμιμος εκπρόσωπος της Εταιρείας της κατασκήνωσης να μην έχουν καταδικασθεί αμετάκλητα για: α) εγκλήματα που προβλέπονται στο 19ο κεφάλαιο του Ειδικού Μέρους του Ποινικού Κώδικα και τα εγκλήματα σχετικά με την οικογένεια των άρθρων 360 και 360Α του Ποινικού Κώδικα (ν. 4619/2019, Α΄ 95), β) εγκλήματα του ν. 3500/2006 (Α΄ 232) για την αντιμετώπιση της ενδοοικογενειακής βίας, γ) εμπορία ανθρώπων σύμφωνα με το άρθρο 323Α του Ποινικού Κώδικα και τον ν. 4251/2014 (Α΄ 80), δ) διακίνηση ναρκωτικών σύμφωνα με τον ν. 4139/2013 (Α΄ 74), ε) τα εγκλήματα των άρθρων 187, 187A, 187B, 299, 306, 308 έως 312 και 324 του Ποινικού Κώδικα.
Έγκριση εγκατάστασης που εκδίδεται σύμφωνα με τις εκάστοτε ισχύουσες διατάξεις, όπου απαιτείται εφόσον η κατασκήνωση πρόκειται να λειτουργήσει σε δάση ή σε δασική έκταση
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας ίδρυσης Παιδικής Εξοχής-Κατασκήνωσης και απευθύνεται σε Φυσικά ή Νομικά Πρόσωπα ή από Δημόσιες Υπηρεσίες ή Οργανισμούς ή Οργανώσεις, που πληρούν τις κατάλληλες προϋποθέσεις.
Ειδικά για την επικράτεια των Κυκλάδων επιβάλλεται επιπλέον ανταποδοτικό τέλος ύψους 293,47 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στον ακόλουθο τραπεζικό λογαριασμό: Τράπεζα Πειραιώς - IBAN: GR3601727100005710052440659. Αρμόδια υπηρεσία για πληροφορίες είναι η Διεύθυνση Κοινωνικής Αρωγής της Περιφέρειας Νοτίου Αιγαίου.
Τοπογραφικό Διάγραμμα του εδαφικού χώρου της κατασκήνωσης που θα υπογράφεται από Διπλωματούχο Μηχανικό στο οποίο θα πρέπει να εμφανίζεται με κάθε λεπτομέρεια η διάταξη των εγκαταστάσεων και συγκροτημάτων της (κοιτώνες, σκηνές, τραπεζαρίες, μαγειρεία, αποχωρητήρια, χώροι αθλοπαιδιών και κάθε άλλης εγκατάστασης).
Έκθεση διπλωματούχου μηχανικού που να περιλαμβάνει πλήρη τεχνική περιγραφή των μονίμων κτισμάτων που υπάρχουν ή πρόκειται να ανεγερθούν και του τρόπου αναπτύξεως της κατασκήνωσης (σκηνές, κοιτώνες, τραπεζαρίες, μαγειρεία, αποχωρητήρια, λουτήρες, νιπτήρες, γήπεδα αθλοπαιδιών, αποθήκες, ιατρεία, αναρρωτήρια και κάθε άλλη εγκατάσταση) και περιγραφή προσπελασιμότητας της κατασκήνωσης.
Οικοδομική άδεια ή εξαίρεση από κατεδάφιση σύμφωνα με τις διατάξεις του ν. 720/1977 και του ν. 1337/1983, ή βεβαίωση ότι προϋπήρχε του έτους 1955 ή οριστικής τακτοποίησης κατόπιν οριστικής υπαγωγής στις διατάξεις του ν. 4178/2013 των υφιστάμενων κτιριακών εγκαταστάσεων.
Πιστοποιητικό ενεργητικής πυροπροστασίας.
Υπεύθυνη Δήλωση του άρθρου 8 του ν. 1599/1986 περί του τρόπου αντιμετώπισης των δαπανών λειτουργίας της κατασκήνωσης. Όταν πρόκειται περί Ν.Π.Δ.Δ. ή Ν.Π.Ι.Δ. να συνοδεύεται από βεβαιώσεις καταθέσεων και προϋπολογισμούς εσόδων και εξόδων.
Συμφωνητικό Μίσθωσης. Σε περίπτωση μίσθωσης, προσκομίζεται το συμφωνητικό μίσθωσης αρμόδια αναρτημένο στο Taxisnet.
Πιστοποιητικό ποινικού μητρώου που θα αναφέρει ότι δεν έχει καταδικασθεί αμετάκλητα σε οποιαδήποτε ποινή για κακούργημα και δεν διώκεται.
Η διαδικασία αφορά στην έκδοση Αντιγράφου Ποινικού Μητρώου, η διάρκεια ισχύος του αντιγράφου είναι κατά κανόνα 3μηνη.
Υπεύθυνη Δήλωση του άρθρου 8 του ν. 1599/1986 ότι δεν τελεί υπό δικαστική συμπαράσταση ή δεν έχει καταδικασθεί για ένα από τα πλημμελήματα της κλοπής, υπεξαίρεσης, απάτης, εκβίασης, σωματικής βλάβης και παράβασης των διατάξεων περί ναρκωτικών ή για έγκλημα που αναφέρεται στα ήθη (σωματική τιμωρία, πορνογραφία κ.α.) και δεν έχει στερηθεί λόγω καταδίκης για οιανδήποτε αξιόποινη πράξη των πολιτικών του δικαιωμάτων.
Επικαιροποιημένο αντίγραφο κατασταστικού
Απόφαση του Διοικητικού Συμβουλίου με την οποία να καθορίζεται εάν η Διεύθυνση ή η εν γένει εποπτεία και φροντίδα της κατασκήνωσης που πρόκειται να ιδρυθεί θα ασκείται από μέλη της Διοίκησης αυτού ή από ιδιαίτερη επιτροπή ή μέλος αυτού.
Υπεύθυνη δήλωση σύμφωνα με το άρθρο 8 του ν. 1599/1986 (Α΄ 75), με την οποία δηλώνεται ότι, κατά τον χρόνο υποβολής της, δεν εκκρεμεί εις βάρος του ποινική δίωξη και ότι δεν βρίσκεται σε ισχύ οριστική ή τελεσίδικη καταδικαστική απόφαση η οποία δεν έχει καταστεί αμετάκλητη για τα εξής αδικήματα : α) εγκλήματα που προβλέπονται στο 19ο κεφάλαιο του Ειδικού Μέρους του Ποινικού Κώδικα και τα εγκλήματα σχετικά με την οικογένεια των άρθρων 360 και 360Α του Ποινικού Κώδικα (ν. 4619/2019, Α΄ 95), β) εγκλήματα του ν. 3500/2006 (Α΄ 232) για την αντιμετώπιση της ενδοοικογενειακής βίας, γ) εμπορία ανθρώπων σύμφωνα με το άρθρο 323Α του Ποινικού Κώδικα και τον ν. 4251/2014 (Α΄ 80), δ) διακίνηση ναρκωτικών σύμφωνα με τον ν. 4139/2013 (Α΄ 74), ε) τα εγκλήματα των άρθρων 187, 187A, 187B, 299, 306, 308 έως 312 και 324 του Ποινικού Κώδικα.
Για τη διαδικασία ανάρτησης και διαχείρισης μισθωτηρίων ακινήτων, δείτε τον παραπάνω σύνδεσμο.
Αντίγραφο ποινικού μητρώου του νόμιμου εκπροσώπου του ΝΠΙΔ, στο όνομα του οποίου θα εκδοθεί η άδεια ίδρυσης και λειτουργίας και των μελών του Διοικητικού Συμβουλίου του ΝΠΙΔ ή για το φυσικό πρόσωπο εταίρο εταιρίας ή για τον νόμιμο εκπρόσωπο του φορέα καθώς και για τα μέλη της διοίκησης του που να αναφέρει ότι δεν έχει καταδικαστεί αμετάκλητα για τα εγκλήματα που αναφέρονται στην παρ. 1 του άρθρου 7 του ν. 4837/2021 (Α΄ 178)
Στην περίπτωση αυτή θα υποβάλλονται όλα τα δικαιολογητικά που αφορούν στο φυσικό πρόσωπο για το καθένα από τα φυσικά πρόσωπα από τα οποία θα ασκείται η διεύθυνση ή η εποπτεία τις κατασκήνωσης.
Στην περίπτωση αυτή θα υποβληθούν όλα τα δικαιολογητικά που αφορούν στο φυσικό πρόσωπο για το καθένα από τα φυσικά πρόσωπα από τα οποία θα ασκείται η διεύθυνση ή η εποπτεία τις κατασκήνωσης.
Διεύθυνση Κοινωνικής Πρόνοιας της Περιφέρειας του τόπου εγκατάστασης
Καθορισμός όρων και προϋποθέσεων λειτουργίας κατασκηνώσεων που οργανώνονται με ίδια μέσα, με πληρωμή ή χωρίς πληρωμή από φυσικά ή Νομικά Πρόσωπα ή από Δημόσιες Υπηρεσίες ή Οργανισμούς ή Οργανώσεις. Από την ισχύ της ως άνω αναφερόμενης Κ.Υ.Α., καταργείται κάθε άλλη απόφαση ή εγκύκλιος που έρχεται σε αντίθεση με τη συγκεκριμένη Κ.Υ.Α.. Κατηργημένες Αποφάσεις Υ.Α. οικ.1277/1989 (ΦΕΚ 199/Β/1989), Υ.Α. Π1β/Γ.Π.75005/2007 (ΦΕΚ 966/Β/2006), Υ.Α. Π1β/Γ.Π.75005/2007 (ΦΕΚ 1022/Β/2007), Κ.Υ.Α. Π1β/Γ. Π.54338/2006 (ΦΕΚ 966/Β/2006) και Κ.Υ.Α. Π1β/Γ.Π.οικ.123827/2011 (ΦΕΚ 226/Β/2011), Κ.Υ.Α. 145116/2011 (ΦΕΚ 354/Β/2011), Υ.Α. 1277/1989 (ΦΕΚ 199/Β/1989), ΔΙΑΔΠ /Α1/3143/14-2-2002 (ΦΕΚ 193/Β/2002)
Δασικές περιοχές και παράταση προδιαγραφών άδειας λειτουργίας / Τροποποιήθηκε ως ακολούθως: - Ν. 4483/2017 (ΦΕΚ 107/Α/2017) παρ. 5 αρ. 145 - Τροποποίηση παρ. 10 αρ. 52 του ν. 4280/2014 (Παράταση προδιαγραφών άδειας λειτουργίας) - Ν. 4414/2016 (ΦΕΚ 149/Α/2016) παρ. 2 αρ. 46 - Τροποποίηση παρ. 10 αρ. 52 του ν. 4280/2014 (Παράταση προδιαγραφών άδειας λειτουργίας)
Απόφαση Επιτροπής Ανταγωνισμού: Γνωμοδότηση βάσει του άρθρου 23 του Ν. 3959/2011 επί του αιτήματος εξαίρεσης από τις διατάξεις του Ν. 3919/2011 «Αρχή της Επαγγελματικής Ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων» για τη διατήρηση του συστήματος αδειοδότησης στις ακόλουθες προνοιακές δομές αρμοδιότητας του Υπουργείου Υγείας και Κοινωνικής Αλληλεγγύης
Οργανωμένες υπηρεσίες παροχής προστασίας από φορείς κοινωνικής πρόνοιας. Τροποποιήθηκε από τον ν. 4554/2018 (ΦΕΚ 130/Α/2018) παρ. 3, αρ. 59 - Τροποποίηση παρ. 1 και 2 αρ. 1 του ν. 2345/1995 (Εξουσιοδότηση Κ.Υ.Α.)
Πρόληψη Και Αντιμετώπιση Περιστατικών Κακοποίησης Και Παραμέλησης Ανήλικών
Τροποποίηση του άρθρου 1 του 2345/1995 (Α213)
Σε περίπτωση παρέλευσης άπρακτης της ανωτέρω προθεσμίας, θεωρείται ότι η αίτηση του ενδιαφερομένου έχει γίνει σιωπηρώς δεκτή και η άδεια έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α 63). Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α 44).
Ο Ενδιαφερόμενος υποβάλλει τα απαιτούμενα Δικαιολογητικά – Έντυπα στο Γραφείο Πρωτοκόλλου της Διεύθυνσης Δημόσιας Υγείας και Κοινωνικής Μέριμνας ή στο ΚΕΠ - ΕΚΕ.
Το Γραφείου Πρωτοκόλλου της Διεύθυνσης Δημόσιας Υγείας και Κοινωνικής Μέριμνας της οικείας Περιφερειακής Ενότητας ή ο Υπάλληλος του ΚΕΠ – ΕΚΕ, ελέγχει την πληρότητα των Δικαιολογητικών – Εντύπων. Το Γραφείο Πρωτοκόλλου της Διεύθυνσης Δημόσιας Υγείας και Κοινωνικής Μέριμνας ή το ΚΕΠ-ΕΚΕ, χρεώνει/διαβιβάζει τα Δικαιολογητικά – Έγγραφα στο Τμήμα Κοινωνικής Αλληλεγγύης.
Ο Υπάλληλος του Τμήματος Κοινωνικής Αλληλεγγύης ελέγχει τα Δικαιολογητικά – Έγγραφα ως προς την ορθότητα, ενημερώνει τον Ενδιαφερόμενο στην περίπτωση που κάποιο από τα Δικαιολογητικά – Έντυπα πρέπει να διορθωθεί και να επανυποβληθεί και διαβιβάζει τον φάκελο στην Επιτροπή Καταλληλόλητας της αριθμ. Δ27/οικ. 16952/707/30-5-2013 κοινής υπουργικής απόφασης (Β 1327).
Η Επιτροπή Καταλληλότητας διενεργεί επιτόπιο έλεγχο για να διαπιστώσει ότι οι χώροι και οι εγκαταστάσεις πληρούν τους όρους και τις προϋποθέσεις. Με το πέρας του επιτόπιου ελέγχου, η Επιτροπή Καταλληλότητας συντάσσει έκθεση και την υποβάλλει στο Τμήμα Κοινωνικής Αλληλεγγύης.
Ο Υπάλληλος του Τμήματος Κοινωνικής Αλληλεγγύης συντάσσει εισήγηση για την έκδοση άδειας ίδρυσης και τη διαβιβάζει με τον φάκελο στον Προϊστάμενο του Τμήματος.
Ο προϊστάμενος του Τμήματος υπογράφει την εισήγηση και τη διαβιβάζει στον Προϊστάμενο της Διεύθυνσης.
Ο προϊστάμενος της Διεύθυνσης υπογράφει την εισήγηση και τη διαβιβάζει στον Προϊστάμενο της Γενικής Διεύθυνσης.
Ο προϊστάμενος της Γενικής Διεύθυνσης υπογράφει την εισήγηση και τη διαβιβάζει στον Αντιπεριφερειάρχη.
Ο Αντιπεριφερειάρχης υπογράφει την Άδεια Ίδρυσης και την επιστρέφει στο Τμήμα.
Το Τμήμα ενημερώνει τον ενδιαφερόμενο να παραλάβει την άδεια ίδρυσης.
Ηλεκτρονική Παραλαβή Αίτησης και Δικαιολογητικών
Πρωτοκόλληση αίτησης - Έλεγχος πληρότητας δικαιολογητικών
Υπογραφή εισήγησης από τον Προϊστάμενο του Τμήματος
Υπογραφή εισήγησης από τον Προϊστάμενο Διεύθυνσης
Υπογραφή εισήγησης από τoν Γενικό Διευθυντή